Title: ประกาศกระทรวงอุตสาหกรรม เรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมอมตะซิตี้ (ฉบับที่ 5)

ประกาศกระทรวงอุตสาหกรรม
เรื่อง การเปลี่ยนแปลงเขต
เขตอุตสาหกรรมทั่วไป
นิคมอุตสาหกรรมอมตะซิตี้
(ฉบับที่ ๕)[๑]

ตามที่ได้มีประกาศกระทรวงอุตสาหกรรม
เรื่อง การจัดตั้งเขตอุตสาหกรรมทั่วไปนิคมอุตสาหกรรมอมตะซิตี้ ฉบับลงวันที่ ๒๔ มีนาคม
พ.ศ. ๒๕๔๐ กำหนดให้พื้นที่ตำบลบ่อวิน อำเภอศรีราชา จังหวัดชลบุรี และตำบลมาบยางพร อำเภอปลวกแดง
จังหวัดระยอง เป็นเขตอุตสาหกรรมทั่วไป ตามมาตรา ๓๖ (๑) แห่งพระราชบัญญัติการนิคมอุตสาหกรรมแห่งประเทศไทย
พ.ศ. ๒๕๒๒ ต่อมาได้มีการเปลี่ยนแปลงเขตอุตสาหกรรมทั่วไปดังกล่าว ตามประกาศกระทรวงอุตสาหกรรม
เรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมอมตะซิตี้ ลงวันที่ ๒
สิงหาคม พ.ศ. ๒๕๔๕ ซึ่งแก้ไขเพิ่มเติมโดยประกาศกระทรวงอุตสาหกรรม เรื่อง การเปลี่ยนแปลงเขตเขตอุตสาหกรรมทั่วไป
นิคมอุตสาหกรรมอมตะซิตี้ (ฉบับที่ ๔) ลงวันที่ ๒๓ มีนาคม พ.ศ. ๒๕๔๗ นั้น

เนื่องจากภาวะเศรษฐกิจการลงทุนภาคอุตสาหกรรมมีแนวโน้มดีขึ้น
ประกอบกับรัฐบาลมีนโยบายสนับสนุนให้มีการพัฒนาภาคอุตสาหกรรมเพิ่มขึ้น เห็นสมควรขยายพื้นที่นิคมอุตสาหกรรมอมตะซิตี้

อาศัยอำนาจตามความในมาตรา
๕ และมาตรา ๓๖ วรรคสอง แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒
อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๑ มาตรา ๓๕ มาตรา ๓๖ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงอุตสาหกรรมจึงประกาศเปลี่ยนแปลงเขต
เขตอุตสาหกรรมทั่วไป นิคมอุตสาหกรรมอมตะซิตี้ โดยให้ยกเลิกแผนที่ท้ายประกาศกระทรวงอุตสาหกรรม
เรื่อง การจัดตั้งเขตอุตสาหกรรมทั่วไป นิคมอุตสาหกรรมอมตะซิตี้ ลงวันที่ ๒๔ มีนาคม
พ.ศ. ๒๕๔๐ ซึ่งแก้ไขเพิ่มเติมโดยประกาศกระทรวงอุตสาหกรรม เรื่อง การเปลี่ยนแปลงเขต
เขตอุตสาหกรรมทั่วไป นิคมอุตสาหกรรมอมตะซิตี้ (ฉบับที่ ๔) ลงวันที่ ๒๓ มีนาคม พ.ศ.
๒๕๔๗ และให้ใช้แผนที่ท้ายประกาศนี้แทน

ทั้งนี้
ตั้งแต่บัดนี้เป็นต้นไป

ประกาศ ณ
วันที่ ๖ มกราคม พ.ศ. ๒๕๔๘
พงษ์ศักดิ์
 รักตพงศ์ไพศาล
รัฐมนตรีว่าการกระทรวงอุตสาหกรรม

[เอกสารแนบท้าย]

๑.
แผนที่ท้ายประกาศกระทรวงอุตสาหกรรม เรื่อง การเปลี่ยนแปลงเขต เขตอุตสาหกรรมทั่วไป นิคมอุตสาหกรรมอมตะซิตี้
(ฉบับที่ ๕)

(ดูข้อมูลจากภาพกฎหมาย)

ฐิติพงษ์/ผู้จัดทำ
๒๑
มิถุนายน ๒๕๔๘

ปิยะธิดา/ปรับปรุง
๒๘ สิงหาคม ๒๕๖๑

[๑] ราชกิจจานุเบกษา
เล่ม ๑๒๒/ตอนพิเศษ ๑๓ ง/หน้า ๑๘/๑๖ กุมภาพันธ์ ๒๕๔๘